Pokémon-sarjan vihollisryhmät

Pokémon-tuotesarjan julkaisuissa esiintyy usein **ryhmä vihollisia** tai jokin kuvitteellinen **rikollisryhmä**, jota päähenkilö ja hänen liittolaisensa vastustavat. Usein jokaisella sukupolvella ja alueella on oma vihollisryhmänsä, joka yrittää saavuttaa tavoitteensa Pokémon-taisteluilla ja muutoin Pokémoneja avuksi käyttäen. Rikollisryhmä pääsääntöisesti häviää joko pelaajalle videopeleissä tai animesarjassa Ash Ketchumille ja hänen ystävilleen.

Alla on luetteloituna pääsarjassa ja muissa Pokémoniin liittyvissä medioissa tähän asti esitellyt vihollisryhmät.

## Rakettiryhmä

## Aquaryhmä
**Aquaryhmä** (engl. *Team Aqua*, japaniksi アクア団 *Aqua-dan*) on vihollisryhmä Pokémon Sapphiressa, Emeraldissa sekä Alpha Sapphiressa. Aquaryhmän tukikohta sijaitsee Hoennissa ja heidän johtajansa on nimeltään **Archie**.

Ryhmän tavoitteena on nostaa merenpintaa. He haluavat saada aikaan valtavan sateen, joka nostaisi meren pintaa. Saavuttaakseen tavoitteensa he yrittävät napata mahtavan Kyogre-Pokémonin (lienee sattumaa, että Kyogren evissä on A kirjain). He ovat hyvin organisoituja ja kunnioittavia vastustajia. He käyttävät sinisiä asuja, joihin on kirjailtu tunnus "A". Joukkoja johtaa kapteeni tai komentaja **Shelly**.

Aquaryhmä on Magmaryhmän verivihollinen, ja ryhmien välillä vallitsee ikuinen sotatila.

Animessa Aquaryhmän jäsenet käyttävät Walreineja, Carvanhoja sekä Crawdaunteja.

Videopeleissä Aquaryhmän jäsenet käyttävät vesityypin, myrkkytyypin ja pimeystyypin Pokémoneja.

## Magmaryhmä
**Magmaryhmä** (engl. *Team Magma, *japaniksi マグマ団 *Magma-dan*) on vihollisyhmä Pokémon Rubyssa, Emeraldissa sekä Omega Rubyssa. Magmaryhmän tukikohta sijaitsee Hoennissa ja heidän johtajansa on nimeltään **Maxie**.

Ryhmän tavoitteena on kohottaa maailman mantereita. He haluavat saada kaikki toimivat tulivuoret purkautumaan ja jopa herättää nukkuvia tulivuoria peittääkseen koko maailman laavakuoreen. Saavuttaakseen tavoitteensa he yrittävät napata mahtavan Groudon-Pokémonin. He ovat hyvin organisoituja ja kunnioittavia vastustajia. He käyttävät punaisia asuja, joihin on kirjailtu tunnus "M". Joukkoja johtaa komentaja Tabitha.

Magmaryhmä on Aquaryhmän verivihollinen, ja ryhmien välillä vallitsee ikuinen sotatila.

Animessa Magmaryhmän jäsenet käyttävät Houndoomeja, Mightyenoja ja Golbateja.

## Galactic-tiimi
**Galactic-tiimi**, tunnettu myös yhdessä jaksossa nimellä **Galactic-ryhmä** (, japaniksi: ギンガ団 *Ginga-dan*), on Pokémon-televisiosarjassa, -videopeleissä ja -mangassa esiintyvä kuvitteellinen rikollinen organisaatio. Se esiintyy ensimmäistä kertaa Pokemonin neljännen sukupolven peleissä *[[Pokémon Diamond ja Pearl]]*. Myöhemmin järjestö ilmestyy myös *[[Pokémon Platinum]]issa*, animesarjassa ja mangasarjoissa.

Järjestöä johtaa **Cyrus** (Japaniksi: アカギ *Akagi*), jonka unelmana on luoda itselleen uusi maailma; menetelmä eroaa hiukan eri peleissä, sekä animessa tai mangassa. Cyrusin mielestä maailma on epätäydellinen, sillä ihmisen, tai minkä tahansa muun elollisen, "henki" on epätäydellinen. Hän haluaa omia unelmiaan vastaavan maailman, jossa voi itse olla jumala. Cyrus on melko nuori, mutta silti hyvin älykäs. *Pokémon Platinumissa* hänen isoisänsä löytyy masentuneena talosta Route 228:lla. Hän kertoo, että hänen lapsenlapsena ei ikinä pystynyt täyttämään vanhempiensa odotuksia, ja viihtyi paremmin koneiden kuin ihmisten seurassa. Hän katuu myös, ettei ottanut Cyrusia nuorena omaan huostaansa. Kun pelaaja pilaa Cyrusin juonen, hän raivostuu ja katoaa jonnekin lopullisesti.

Komentajia ovat **Mars** (Japanikis: マーズ *Mars*), **Jupiter** (Japaniksi: ジュピター *Jupiter*) ja **Saturn** (Japaniksi: サターン *Saturn*). He ovat saaneet nimensä aurinkokunnan planeettojen mukaan. *Pokémon Platinumissa* esiintyy Galactic-tiimin professori, **Charon** (Japaniksi: プルート *Pluto*), joka on ilmeisesti tehnyt Rotomiin liittyvää tutkimusta. Heti Platinumin alkupuolella päähenkilö törmää Kansainvälisen poliisin etsivä Lookeriin (Japaniksi: ハンサム *Handsome*), joka jahtaa Galactic-tiimiä ja avustaa päähenkilöä tämän tästä miltei koko pelin ajan. Marsia vastaan taistellaan peleissä kaikkein useimmin. Hän käyttää joka kerta Puruglya, joka esiintyy myös animessa, samaten kuin Jupiterin Skuntank. He eivät ilmeisesti tule toimeen, mutta molemmat ihailevat Cyrusia, ja päättävät erota Galactic-tiimistä, kun heihin törmää Pokémon Platinumin loppupuolella Stark Mountainilla.

Saturn esiintyy peleissä vähemmän kuin muut komentajat tai Cyrus, mutta animessa toistaiseksi eniten. Hänen Toxicroakinsa esiintyy sekä peleissä että animessa. Saturn on ilmeisesti kaikkein korkea-arvoisin jäsen heti Cyrusin jälkeen, sillä Cyrusin kadottua tavalliset Galactic-tiimin jäsenet seuraavat Saturnia. Pokémon Platinumissa hän ei esiinny Stark Mountainilla, mutta hän on Galactic Veilstone Buildingissa. Hän puhuu Cyrusista, ja vaikuttaa olevan lievästi järkyttynyt kuultuaan tämän oikeista tavoitteista. Saturn mainitsee myös oppineensa, ettei tuhoaminen ole ratkaisu, ja ehkä Galactic-tiimin jäljellä olevien jäsenten pitäisi alkaa toimia rehellisesti. Charon esiintyy pikaisissa rooleissa Pokémon Platinumissa ja animessa. Hän on* Platinumin* loppupuolella Stark Mountainilla. Hän kertoo olevansa "uusi johtaja", mutta yrittäessään varastaa Magma-kiven ja herättää Heatranin, Looker saa hänet kiinni ja toimittaa vankilaan.

Kuten muillakin Pokémon-sarjassa esiintyneillä ryhmillä, on Galactic-tiimilläkin oma "tyylinsä" ja omat univormunsa, jotka muistuttavat lievästi avaruuspukuja. Heidän tunnuksensa on keltainen G.

### Anime
Animessa Galactic-tiimi esiintyi ensi kertaa, kun Saturn pyysi Rakettiryhmää varastamaan Adamant-kuulan Eterna Cityn museosta, mutta he epäonnistuivat. Myöhemmin Saturn kätyreineen käytti Arceusille kuuluneita Roiske-, Rauta- ja Dracolaattoja löytääkseen Keihäsavaimeksi kutsutun kuution Solaceon raunioista. Ash ystävineen itse kohtasi Saturnin ensi kertaa, kun Galactic-tiimi yritti aktivoida Keihäsavaimen todellisen ulkomuodon Veilstone Citystä löytyneillä meteoriiteillä.

Mars ja Jupiter tekivät ensiesiintymisensä, kun Cyrus lähetti heidät varastamaan uudelleen Adamant-kuulan sekä tällä kertaa myös Lustrous-kuulan. Cyrus, joka esiintyi tavallisena liikemiehenä, kuuli Ashiltä ja Dawnilta kohtaamisesta legendaarisiin järvensuojelijoihin kuuluneiden Mespritin ja Azelfin kanssa Verity-järvellä ja Valor-järvellä. He eivät aavistaneet, että Cyrus halusi käyttää tietoa rakentaakseen heidän suurinta asettaan, Punaketjua. Mars johti myöhemmin myös joukkoja aktivoimaan Iron-saarella sijaitsevat rauniot selvittääkseen mistä päin Coronet-vuorta he löytäisivät Keihäspylvääksi kutsutun rakennelman.

Galactic-tiimin toiminta oli myös herättänyt Kansainvälisen poliisin huomion, joka lähetti etsivä Lookerin tutkimaan järjestöä ja pysäyttämään heidät. Tiedemies Charon teki ensiesiintymisensä yrittäessään Saturnin kanssa etsiä pääsyreittiä Keihäspylväälle. Heidän löytämänsä paikka ei kuitenkaan ollut oikea paikka, joten he perääntyivät. Kun Galactic-tiimi sai Punaketjun valmiiksi, Cyrus palkkasi pokémon-metsästäjä J:n ja tämän apurit vangitsemaan Azelfin, Mespritin ja Uxien. Järvensuojelijoiden sekä Adamant- ja Lustrous-kuulien avulla Galactic-tiimi onnistui pääsemään Keihäspylvään luokse ja tuomaan Dialgan ja Palkian esiin, jotta Cyrus voisi Punaketjulla orjuuttaa nämä. Dialga ja Palkia loivat portaalin, joka loisi uuden maailman ja tuhoaisi vanhan. Cyrus meni yksin sen läpi, koska ei halunnut ketään muuta ihmistä uuteen maailmaansa, edes omia palvelijoitaan. Ash ystävineen vapautti järvensuojelijat sekä Dialgan ja Palkian, jotka sulkivat portaalin. Tämän jälkeen Looker pidätti Saturnin, Marsin ja Jupiterin, mutta Charon (joka oli aavistanut Cyrusin todelliset aikeet alusta alkaen) onnistui pakenemaan.

Neliosaisessa erikoistarinassa *[[Pokémon: Huikeat matkat – Sarja#Arceus-kronikat|Pokémon: Arceus-kronikat]]*, Saturn, Mars ja Jupiter karkasivat vankilasta ja saivat käsiinsä Arceusin Liekkilaatan. He yrittivät yhdessä laatan sekä Saturnin pyydystämän Heatranin avulla avata portaalin, jonka kautta tuoda Cyrus takaisin. Sinnoh-festivaalin vuoksi Canalave Cityyn saapuneet Ash, Goh, Dawn ja Brock huomasivat ulottuvuusrepeämien aiheuttamat sääilmiöt ja kohtasivat myöhemmin Galactic-tiimin estääkseen näiden aikeet. Cynthian avustuksella he saivat Galactic-tiimin jäsenet napattua, ja rauhoittivat myös järvensuojelijoiden sekä Arceusin avulla Saturnin hallinnasta riistäytyneen Heatranin.

## Plasmaryhmä
**Plasmaryhmä** (engl. *Team Plasma*, Japaniksi: プラズマ団 *Plasma-dan*) on rikollinen järjestö, joka esiintyy ensimmäistä kertaa Pokemonin viidennen sukupolven peleissä *[[Pokémon Black ja White]]*.

Järjestöä johtaa poika nimeltä **N** (Japaniksi: エヌ *N*), jonka tavoitteena on vapauttaa kaikki pokémonit kouluttajistaan. He herättivät kauan sitten uneen vaipuneet ja toisiaan vastaan sotineet legendaarisen Tao-kolmikon kaksi pokémonia, Reshiramin ja Zekromin saadakseen edes toisen niistä hallintaansa. Todellisuudessa N:n kasvatti-isä, **Ghetsis Harmonia** (Japaniksi: ゲーチス・ハルモニア* G-Cis Harmonia*), yksi Plasmaryhmälle työskentelevästä seitsemästä tietäjästä, onkin käyttänyt kasvattipoikansa rikollisjärjestöä omiin tarkoituksiinsa. Hän halusi pokémonien vapautuvan vain voidakseen itse orjuuttaa ne ja tulla siten koko maailman valtiaaksi.

Videopeleissä *[[Pokémon Black 2 ja White 2]]* Plasmaryhmä jatkaa toimintaansa Ghetsiksen johtamana ja pyrkii toteuttamaan tavoitteensa kolmannen Tao-kolmikon pokémonin, Kyuremin, avulla jäädyttääkseen koko Unovan.

Plasmaryhmä on myös luonut muinaisen hyönteispokémonin DNAn ja kyberneettisten laitteiden avulla Genesectin aikeinaan tehdä siitä maailman voimakkain Pokémon. N ei hyväksynyt tieteellisesti luotuja Pokémoneja, mutta yksi hänen tiedemiehistään, Dudley, jatkoi yhä työtään Genesectin luomisessa raivoissaan N:n mielipiteestä.

### Anime
Plasmaryhmän piti tehdä ensiesiintymisensä *Black and Whiten* jaksoissa 23 ja 24, mutta vuoden 2011 Japanin maanjäristyksen vuoksi näitä jaksoja ei näytetty ja Plasmaryhmän ensiesiintyminen siirrettiin vasta 16. kaudelle, jossa nämä muistuttivat enemmän *Black 2 ja White 2* -pelien versioita. Perutuissa jaksoissa Plasmaryhmä olisi taistellut Rakettiryhmän kanssa meteoniitiksi kutsutun kiven hallinnasta. Ja jaksojen lopussa Ash ja Pikachu olisivat estäneet kiven voimia aiheutumasta Castelia Cityn tuhoksi tuhoamalla kiven.

N esiintyi ensi kerran jaksossa *Nimeni on N!* ja seuraavan kerran jaksossa *Pelastakaa Braviary*, jossa hän liittyi Ashin ja muiden mukaan matkalle kohti Valkoisia Raunioita etsimään tietoa Reshiramista. N:n kohtaamisen jälkeen tiedemies Colress sekä muutamat Plasmaryhmän kätyrit ovat hyökänneet useasti heidän kimppuunsa.

Jaksossa *Salaisuuksia sumusta!* N tunnusti Ashille olevansa Plasmaryhmän johtajan, Ghetsiksen, adoptiopoika ja Plasmaryhmän entinen jäsen. Plasmaryhmän hyökätessä hän pakeni kasvattisiskojensa, Anthean ja Concordian, kanssa. Mutta hän palasi jaksossa *Ash ja N: Ihanteiden törmäys!* Valkoisten Raunioiden luona ja varasti Reshiramin kutsumiseen tarvittavan Valon Kiven estääkseen tämän heräämisen. Seuraavassa jaksossa *Plasmaryhmä ja herättämisseremonia!* hän kuitenkin luovuttaa Kiven Plasmaryhmälle, jotta tämä vapauttaisi Ashin Pikachun Colressin hallinnasta. Ghetsis itse saapuu raunioille ja käyttää Colressin konetta Reshiramin hallintaan. Jaksossa *Mitä on totuuden ja ihanteiden tuolla puolen?* Ash, Pikachu ja N vapauttivat Reshiramin ja tämän avulla tuhosivat Colressin koneen. Sen jälkeen Sinnohissa aiemmin nähty etsivä Looker pidätti kaikki Plasmaryhmän jäsenet.

Peliversion tavoin elokuvassa *[[Pokémon-elokuva: Genesect ja legenda herää|Genesect ja legenda herää]]* esiintyvät viisi Genesectiä ovat Plasmaryhmän luomuksia, jotka olivat karanneet ja yrittivät etsiä itselleen kotia.

## Ryhmä Flare
**Ryhmä Flare** (, , kirjallisesti *Flare-jengi*) on rikollinen järjestö, joka esiintyy peleissä *[[Pokémon X ja Y]]*.

Ryhmä Flare tavoittelee itselleen suuria määriä rahaa rakentaakseen "kauniimman ja paremman" maailman. Järjestöä johtaa mies nimeltä **Lysandre** (Japaniksi: フラダリ *Fleur-de-lis*), joka on myös Lysandre Labs -nimisen yhtiön omistaja. Hän polveutuu Kalosin entisen kuninkaan nuoremmasta veljestä. 

Onnistuakseen tavoitteessaan Ryhmä Flare etsii kuninkaan 3&nbsp;000 vuotta sitten suunnittelemaa pokémonien elinvoimalla toimivaa sekä Elämän ja Tuhon legendaaristen pokémonien, Xerneasin ja Yveltalin, avulla ohjattavaa asetta, jolla AZ oli aikoinaan herättänyt kuolleista menettämänsä pokémonin uhraamalla toisten pokémonien henkiä ja tullut itsekin kuolemattomaksi. Ryhmä Flare pyrki tuhoamaan aseella ne ihmiset, joita hän ei halunnut uuteen maailmaansa. Pelaajan pyydystettyä Xerneas tai Yvetal, Lysandre haastaa tämän otteluun ja hävittyään yrittää joko pakottaa tämän kuolemattomaksi tai surmata tämän ennen kuin ase räjähtää ja tuhoaa Ryhmä Flaren tukikohdan, haudaten Lysandren sen jäänteiden alle.

### Anime

Ryhmä Flaren jäseniä esiintyi ensi kerran animen sivutarinajaksoissa, missä he olivat värvänneet kouluttajan nimeltä Alain puolelleen keräämään megakehittymisenergiaa, uskotellen voivansa siten paranta Alainin ystävän Mairinin sairaan Chespinin. Ensimmäinen esiintyminen animen varsinaisissa jaksoissa tapahtui jaksossa *Operaatio Z!*, missä paljastui, että Ryhmä Flaren todellinen suunnitelma oli käyttää keräämäänsä megakehittymisenergiaa sekä legendaarista pokémonia nimeltä Zygarde tekemään maailmasta Lysandren toiveiden mukainen. Yksi Zygarde koodinimeltä Z1 pakeni Ashin ryhmän luokse ja sai lempinimen "Löllö" (, ). Toinen Zygarde nimeltä Z2 jäi Ryhmä Flaren vangiksi.

Jaksossa *Kohti liekehtivää loppua!*, Alainin voitettua Ash Kalosin Pokémon-liigan loppuottelussa, Lysandre tiedemiehineen aivopesi Z2:n rakentamallaan koneella ja lähettivät 50%-muodossaan aiheuttamaan tuhoa ympäri Lumiose Cityä. Seuraavien jaksojen aikana Lysandre paljasti Lysandre Labs -yhtiönsä vuosia sitten auttaneensa hädässä olevia ihmisiä, mutta ihmiset alkoivat vaatia heiltä yhä enemmän apua, jolloin Lysandre oli alkanut nähdä ihmiskunnan ahneena ja ilkeänä sekä päättänyt hävittää sellaisina näkemänsä ihmiset maailmasta. Alainin keräämä megakehittymisenergia oli tarkoitettu aivopesemään Zygarde ja halusi Ashin ja Greninjan palvelijoikseen valvomaan uuden maailman järjestystä, johtuen Ashin omalaatuisesta kyvystä saada Greninja muuttumaan sideilmiöllä Ash-Greninja -muotoon ilman avainkiveä ja megakiveä. Alain kuitenkin petti Lynsarden ja Ash vapautti itsensä, minkä jälkeen he kävivät taisteluun Lysandrea vastaan. Bonnie sai Löllön vapautumaan aivopesusta ja Clembot uhrasi itsensä auttaakseen Clemontia vapauttamaan Z2:n. Rakettiryhmä voitti Celosian ja Mablen ja Ash, Alain sekä Kalosin eliittinelosten jäsen Malva voittivat Lysandren. Mutta sitten Lysandre Labsin säilyttämä suuri kivi muuttui jättiläismäiseksi kopioksi Zygardesta, jonka avulla Lysandre aikoi syrjäyttää oikean Zygarden paikan Kalosin tasapainon suojelijana. Ash, Alain, Malva, Hoennin pokémon-mestari Steven Stone sekä kaikki Kalosin salijohtajat kuitenkin taistelivat vastaan, kunnes Löllö ja ihmisiin uskomaan alkanut Z2 yhdistyivät muiden Zygarde-solujen kanssa Zygarden kokonaiseen muotoon, joka tuhosi kivisen kopion ja oletettavasti tappoi Lysandren. Entisenä Ryhmä Flaren jäsenenä Malva antautui poliisille ja ilmiantoi kaikki muutkin jäsenet.

Jaksossa *Vaikea valinta* paljastui, että Lysandren oikeankädenmies **Xerosic** oli päässyt pakoon ja yritti luoda tilalle uuden Ryhmä Neo Flaren. Hän aivopesi Zygarden manipulointiin käytetyllä koneella Clemontin puolelleen. Löllön ja Z2:n avulla Ash ystävineen kuitenkin pelastaa Clemontin ja poliisi pidättää Xerosicin.

## Kalloryhmä
**Kalloryhmä** (, ) on katujengi, joka esiintyy peleissä *[[Pokémon Sun ja Moon]]*.

Kalloryhmän jäseniin kuuluu lukuisia Alolan saarihaasteissa epäonnistuneita kouluttajia. Heillä ei ollut varsinaisia päämääriä ja aiheuttavat päin pientä häiriötä ja kiusaa Alolan asukkaille. Heitä johtaa ötökkätyypin pokémoneihin erikoistunut kouluttaja nimeltä **Guzma**, joka vastustaa sekä Alolan vanhoja saarihaasteperinteitä että professori Kukuin suunnitelmaa perustaa Alolaan oma Pokémon-liiga. Hän pyrki tekemään itsestään Alolan vahvimman pokémon-kouluttajan varastamalla toisten kouluttajien pokémonit itselleen sekä varastamalla kaikki Alolan Z-kristallit, jotta kukaan ei voisi käyttää niitä häntä vastaan. Guzma oli aikoinaan pyrkinyt yhdeksi kapteeneista saarihaasteisiin, mutta ei onnistunut siinä ja sai Saarten suojelijoiksi (Tapu Koko, Tapu Lele, Tapu Bulu ja Tapu Fini) kutsuttujen legendaaristen pokémonien vihan niskaansa. Guzma teki yhteistyötä Lusaminen ja Aether-säätiön kanssa, koska nämä olivat ainoat häntä kunnioittaneet henkilöt.

### Anime

Kolme Kallonryhmän jäsentä Tupp, Rapp ja Zipp aiheuttivat ongelmia Alolan pokémon-koululle ja sen oppilaille jo ennen kuin Ash saapui sinne ensimmäistä kertaa. Kalloryhmän valvoja Plumeria, jota muut jäsenet kutsuivat ”isosiskoksi”, nähtiin ensi kerran jaksossa *Maukasta saaritutkimusta!*, jossa hän moitti Tuppia, Rappia ja Zippiä häviöstä Hapulle ja siitä, etteivät nämä olleet keskittyneet saamaansa tehtävään pyydystää Oricorioita. Guzma itse teki ensiesiintymisensä jaksossa *Tuhontuoja!*, jossa hän myös päätyi ottelemaan Golisopodillaan Ashin Pikachua vastaan, mutta ottelu keskeytyi kun myrkytettyään Pikachun Golisopod käytti *Emergency Exit* -kykyään palatakseen poképalloonsa. Guzman väittäessä Golisopodin vain kyllästyneen otteluun ja että olisi voittanut joka tapauksessa, Ash sanoi hänelle, ettei ottelun tulosta voinut koskaan tietää etukäteen, ja professori Kukui syytti Guzmaa pakenemisesta niin kuin saarihaasteidenkin aikana. Jaksossa *Liigan rikkojat ja puolustautujat!* Guzma, Plumeria sekä Tupp, Rapp, Zipp ja monet muut Kalloryhmän jäsenet ilmoittautuivat Alolan ensimmäiseen pokémon-liigaan Manalo-stadionilla, aikomuksenaan lakkauttaa liiga mikäli joku heistä nousisi Alolan ensimmäiseksi viralliseksi mestariksi. Tämän jälkeen professori Kukui sekä Melemele-saaren kahuna Hala kertoivat Ashille ja hänen luokkatovereilleen Guzman menneisyydestä. Guzma oli aina epäonnistunut Z-kristallien käytön opettelussa ja katkerana useista häviöistään harjoitusotteluissa Kukuita vastaan haukkunut kaikki Alolan vanhat perinteet ja vannonut tulevansa vahvemmaksi omin päin.

Jaksossa *Battle Royal 151!* Guzma oli Kalloryhmän jäsenistä ainut, joka selvisi kaikkien 151 osallistujan välisestä Battle Royal -ottelusta ja pääsi turnauksen seuraavaan vaiheeseen 16 parhaan joukossa, Plumerian ja muiden hävittyä Iliman Eeveelle. Jaksossa *Ystävät vastakkain!* Guzma kohtasi Scizorillaan ensimmäisellä kierroksella Iliman Kangaskhanin. Vaikka Kangaskhan kykeni megakehittymään, Scizor voitti taistelemalla niin, että Kangaskhan-vauva asettui helposti vaaravyöhykkeelle, jolloin emo epäröi hyökätä. Jaksossa *Tie välierään!* Guzma kohtasi Golisopodillaan puolivälierissä Lanan Primarinan. Golisopod hyökkäsi armottomasti, myrkytti Primarinnan useilla *Poison Jab* -iskuilla ja torjui helposti Primarinan hyökkäykset mukaan lukien Z-liike *Oceanic Operettan*, jolloin ottelu päättyi Guzman voittoon. Jakson lopussa paljastui, että Guzma kohtaa seuraavaksi välierissä Ashin.

Guzman ja Ashin ottelu alkoi jaksossa *Pinna kireällä viime hetkellä!* ja päättyi jaksoon *Pakeneminen ei ole viisautta!*. Guzma aikoi aluksi otella Scizorillaan Ashin Torracatia vastaan, mutta lopulta vaihtoi Scizorin *U-turn* -likkeen avulla Golisopodin ottelemaan tilalle. Molemmat pokémonit olivat takaväkisiä, mutta Torracatin *Fire Blastin* lähestyessä Golisopod käytti *Emergency Exitiä* vastoin Guzman strategiaa ja pakotti Scizorin ottamaan iskun vastaan sijastaan. Isku tyrmäsi Scizorin ja Golisopod joutui jälleen ottelemaan Torracatia vastaan. Golisopod lopulta myrkyttää Torracatin, jonka hävittyä Ash jatkaa ottelua Pikachullaan. Mutta häntä alkoi ottelun aikana yhä enemmän ärsyttää se miten paljon Ashin luonne muistuttaa Kukuita ja hän alkoi tajuta millainen pelkuri oli ollut keskeyttämällä ottelut vahvoja vastustajia vastaan ja ottelemalla loppuun vain heikkoja vastaan. Kun Golisopod kestettyään Pikachun Z-liikkeen *Gigavolt Havocin* haluaa yhä jatkaa ottelua, Guzma päättää, ettei enää peräänny. Ottelu päättyy lopulta Ashin voittoon, mutta yleisö taputti sekä hänelle että Ashille ja Kukui sanoi Guzmalle toivovansa näkevän tämän osallistujana seuraavassakin liigassa. Guzma oli valmis lakkauttamaan Kalloryhmän, koska hänen maineensa ”voittamattomana” kouluttajana oli mennyttä, mutta Plumeria ja muut Kalloryhmän jäsenet olivat innostuneet näkemästään ottelusta niin, että halusivat pysyä hänen rinnallaan ja hänen opettavan heitä taitavammiksi.

## Aether-säätiö
**Aether-säätiö** () () on pokémonien hyvinvoinnista huolehtiva sekä Ultra-avaruutta ja niissä asuvia ultrapedoiksi kutsuttuja pokémoneja tutkiva järjestö, joka esiintyy peleissä ''Pokémon Sun'' ja ''Moon'' sekä peleissä ''Ultra Sun'' ja ''Ultra Moon''. Järjestö ei teknisesti ole rikollisjärjestö, mutta peleissä sen presidentillä **Lusaminella**, joka oli Lillien ja Gladionin äiti, on omat tarkoitusperänsä ultrapetojen, lempinimen ”Nebby” saaneen Cosmogin sekä legendaarisen pokémonin Necrozman suhteen. Heidän päämajansa **Aether-paratiisi** () sijaitsee keinotekoisella saarella lähellä Akala-saarta.

*Sunissa* ja *Moonissa* Lusaminella on pakkomielle ultrapedoiksi kutsuttihin Ultra-avaruudeksi kutsutussa ulottuvuudeksi asuviin pokémoneihin ja varsinkin Nihilegoon, koska hänen aviomiehensä Mohn oli kadonnut tutkiessaan sitä. Asemallaan ylpeilevä säätiön osastonjohtaja Faba oli luonut kolme keinotekoista legendaarista pokémonia nimeltä  ottelemaan ultrapetoja vastaan, mutta Gladion oli varastanut niistä yhden. Lusamine oli valmis turvautumaan jopa Kalloryhmän apuun onnistuakseen suunnitelmissaan ja hänen ja Guzman käskeminä Kalloryhmän upseeri Plumeria sekä Faba kaappasivat Lillien ja Nebbyn, minkä jälkeen Lusamine yritti käyttää Nebbyä hyväkseen avatakseen ultramadonreiän, aiheuttaen Nebbyn kehittymisen Cosmogista Cosmoemiksi. Lusamine ja Guzma astuivat ultramadonreiän läpi ja Lusamine päätti elää loppuelämänsä Ultra-avaruudessa Nihilegojen alueella. Kun pelaaja pääsee Ultra-avaruuteen Solgaleoksi tai Lunalaksi kehittyneen Nebbyn (riippuu pelistä kummaksi Cosmoem kehittyy) avukla  ja yrittää suostutella Lusaminen palaamaan takaisin, Lusamine yhdistyy yhden Nihilegon kanssa. Tämän jälkeen pelaajan on pyydystettävä Nebby otellakseen Lusaminea vastaan ja pelaajan voitettua Nebby erottaa Lusaminen ja Nihilegon toisistaan. Tultuaan järkiinsä hän muuttaa Lillien kanssa Kantoon, missä loputkin Nihilegon myrkystä poistetaan hänen elimistöstään. Faba, joka katuu myös omia tekojaan, kuitenkin alennetaan ja Lusaminen suunnitelmia alusta asti vastustanut Wicke ylennetään hänen seuraajakseen.

*Ultra Sunissa* ja *Ultra Moonissa* pelaaja ottelee Lusaminen sijasta vihamielistä Necrozmaa vastaan, joka yhdistää Nebbyn väkisin itseensä, muuttuen joko Dusk Mane -muotoon tai Dawn Wings -muotoon. Hävittyään Necrozma imee kaiken valon Alolasta ja pakenee Ultra Megalopolikseen, jossa pelaajan on voitettava Necrozma uudelleen Nebbyn vapauttamiseksi sekä palauttaakseen Necrozman alkuperäiseen hyväntahtoiseen muotoonsa Ultra Necrozmaksi. Faba puolestaan liittyy Alolan ensimmäisen Pokémon-liigan jälkeen Sateenkaarirakettiryhmään (), jonka Rakettiryhmän johtaja Giovanni oli luonut kokoamalla vaihtoehtoisten ulottuvuuksien versioita muiden vihollisjärjestöjen jäsenistä. Giovannin hävittyä hän yrittää salata osuutensa Sateenkaarirakettiryhmän toimintaan, mutta tuleekin vahingossa lipsauttaneeksi totuuden ja hänet alennetaan harjoittelijaksi.

### Anime

Animessa Aether-säätiö ei ole lainkaan pahantahtoinen. Lusamine oli rakastava äiti Lillielle ja Gladionille, joka kohtelee Lillietä välillä liiankin äidillisesti. Hän myös antoi vapaasta tahdostaan Ashin ja Lillien huolehtia Nebbystä. Jaksossa *Ulkonäkö pettää!* hän kutsui lapsensa sekä muut pokémon-koulun oppilaat vierailemaan Aether-paratiisissa. Faba yksin oli vuosia teeskennellyt Lusaminelle Type: Nullien luomisen epäonnistuneen ja jatkanut salaa niiden kasvattamista. Neljä vuotta ennen *Sun & Moon* -kauden tapahtumia Faba oli onnistunut avaamaan ultramadonreiän ja kutsumaan Nihilegon, mutta Lillie oli sattunut paikalle ja Nihilego yritti viedä hänet mukanaan. Vaikka Type: Nullista kehittynyt Silvally pelasti Lillien, Lillie alkoi pelätä pokémoneja ja nähtyään miten Faba pakotti Silvallyn väkisin palautumaan voimia rajoittavalla naamiolla Type: Nulliksi, Gladion varasti Type: Nullin Fabalta.

Faba yritti jatkuvasti varastaa Nebbyn Rakettiryhmän avustuksella, jotta hänen salaisuutensa ei paljastuisi. Jaksossa *Tehtävä: muistojen palautus!* Lusamine sai tietää totuuden Faban toimista ja Gladionin Type: Null irrotti naamionsa, kehittyen jälleen Silvallyksi. Jaksossa *Faban kosto!* Faban onnistui varastaa Nebby ja avata sen avulla ultramadonreikä sekä aiheuttaa Nebbyn kehittyminen Cosmogista Cosmoemiksi. Nihilego ilmestyi ultramadonreiän kautta ja yhdisti Lusaminen väkisin itseensä. Nebby kehittyy Solgaleoksi ja antaa Ashille Z-kristallin nimeltä Solganium Z, jolloin hän ja Ash avaavat ultramadonreiän Z-liikkeellä *Searing Sunraze Smash*. Ash ja Lillie luokkatovereineen sekä Nebby ja Gladion matkustivat Syvään ultramereen, mistä he löytävät Lusaminen. Pelastusoperaation aikana yksi Ashin Z-kristalleista, Electrium Z, muuttui väliaikaisesti Pikashunium Z:ksi ja Z-liikkeellä *10,000,000 Volt Thunderbolt* Ashin Pikachu onnistui irrottamaan Lusaminen Nihilegosta.

Jaksossa *Professorien uusi seikkailu!*, professori Kukuin ja professori Burnetin häiden jälkeen Lusamine, Wicke ja parannuksen tehnyt Faba tekivät pokémon-koulun oppilasta ultravartijoita (), joiden tehtävä olisi palauttaa kaikki Alolaan ilmestyneet ultrapedot takaisin Ultra-avaruuteen. Jaksossa *Valo täyttyy pimeydestä!* Necrozma (jota Aether-säätiö luuli yhdeksi ultrapedoista ja kutsui koodinimellä **UB Musta**) ilmestyi Alolaan ja alkoi mustien pilven kautta imeä kaiken motivaation aikuisista. Legendaarinen pokémon Lunala oli seurannut Necrozmaa pysäyttääkseen sen, mutta Necrozma yhdisti sen itseensä, muuttuen Dawn Wings -muotoonsa. Solgaleo palaa Alolaan ja irrottaa ne toisistaan, mutta sitten Necrozma yhdisti Solgaleon itseensä, muuttuen Dusk Mane -muotoonsa. Ultravartijat ja Aether-säätiö saavat tietää Necrozman todellisen legendan ja estettyään Rakettiryhmän eliittiyksikön Matori-matriisin aikeet kaapata Solgaleo, Lunala ja Necrozma omiin tarkoituksiinsa, he käyttävät Z-liikkeitään irrottaakseen Solgaleon Necrozmasta. Lopulta tajutessaan, että Necrozma voi palautua hyväntahtoiseen muotoonsa vain siten, että Solgaleo, Lunala ja kaikki Alolan asukkaat antavat sille ”valoaan”, kahunat kehottavat kaikkia Alolan ihmisiä ja pokémoneja lähettämään sitä ultramadonreikään irrottaakseen Solgaleon Necrozmasta, minkä jälkeen Lunala antaa Gladionille Lunalium Z:n ja Ashin sekä Gladionin avustuksella Solgaleo ja Lunala käyttävät *Searing Sunraze Smashiä* ja *Menacing Moonraze Maelstromia* palauttaakseen Necrozman hyväntahtoiseksi ”Sokaisevana valona” () tunnetuksi Ultra Necrozmaksi, jonka valo palautti Ultra-avaruuden takaisin kirkkaaksi ja reheväksi paikaksi.

Jaksossa *Tuhontuoja!* paljastui, että Aether-säätiö myös sponsoroi yhdessä kahunoiden kanssa professori Kukuin projektia luoda Alolaan oma Pokémon-liiga sekä stadionin rakentamista liigaa varten Manalo-saarelle. Jaksossa *Jahtaamassa muistoja, luomassa unelmia!* Faba päätti itsekin osallistua liigaan, koska voittaja, josta tulisi Alolan ensimmäinen virallinen mestari, saisi kohdata näytösottelussa Naamio-Royalin (professori Kukui valeasussa), jonka innokas fani Faba oli. Jaksossa *Battle Royal 151!* Faba selvisi kaikkien 151 osallistujan välisestä Battle Royal -ottelusta ja pääsi turnauksen seuraavaan vaiheeseen 16 parhaan joukossa. Jo seuraavassa jaksossa hän kohtasi seuraavalla kierroksella Ashin ja Hypnonsa *Pyschic*-liikkeen avulla heitti Ashin Meltanin (jota luuli tämän heikoimmaksi pokémoniksi) poképallon maahan laittaakseen Meltanin ottelemaan Hypnoa vastaan Pikachun sijasta. Mutta Meltan söi Hypnon heilurin ja tyrmäsi Hypnon yhdellä *Flash Cannon* -hyökkäyksellä, jolloin Faba hävisi.

## Huutoryhmä
**Huutoryhmä** () () on katujengi, joka esiintyy peleissä *[[Pokémon Sword ja Shield]]*.

Huutoryhmän jäsenet ovat pokémon-kouluttaja **[[Marnie (Pokémon)|Marnien]]** kannattajia, jotka haluavat kaikin tavoin varmistaa Marnien nousun Galarin uudeksi mestariksi. He turvautuvat likaisiin keinoihin, kuten häiriköivät tämän kilpakumppaneita otteluiden aikana, yrittävät estää ihmisiä pääsemästä saleille tai kuljetuksiin toisiin kaupunkeihin. He käyttäytyvät hillitymmin vain Marnien ollessa paikalla, koska Marnie itse ei hyväksy heidän toimintatapojaan. Myöhemmin paljastuvat, että Huutoryhmän jäsenet ovat todellisuudessa Marnien isoveljen **[[Piers (Pokémon)|Piersin]]**, Spikemuthin salijohtajan, joka on erikoistunut pimeystyypin pokémoneihin, salikouluttajia. Toisin kuin Piers, salikouluttajat ottavat Marnien uran tukemisen yli-innokkaasti ja aggressiivisemmin, koska pelkäävät Spikemuthin menettävän maineensa sen vuoksi miten ränsistynyt se nykyään oli ja koska Spikemuthissa ei voinut käyttää Dynamaxia, uskoen että Marnien nousu mestariksi voisi pelastaa kaupungin maineen. Piers, joka ei ollut innostunut jatkamaan enää salijohtajana, toivoi, että Marniesta tulisi uusi salijohtaja, jos tämä epäonnistuisi mestariksi pyrkimisessä. Marnie ihailee suuresti veljeään ja uskoo tämän olevan hyvä pokémon-kouluttaja ilman Dynamaxia. Piersiä vastaan käydyn saliottelun jälkeen Piers, Marnie ja Huutoryhmä auttavat pelaajaa ja Hopia pääsemään Rose-torniin selvittämään mitä Leon, puheenjohtaja Rose ja Oleana suunnittelivat Galarin tulevaisuudelle sekä myöhemmin pysäyttämään veljekset Sordwardin ja Shielbertin.

### Anime
Huutoryhmä ensiesiintyi animessa jaksossa *Ottelussa nupit kaakkoon! *, jossa he tahallaan opastivat virheellisesti Ashin ja Goh’n Spikemuthiin, vaikka Ashin seuraava Maailman Kruunajaissarjan ultraluokanottelu olikin Wyndonissa. Kun Piers antoi moottoripyörällään Ashille kyydin Wyndoniin, Huutoryhmä saapui paikalle kannustamaan Ashin vastustajaksi paljastunutta Marnieta ja moittimaan Ashiä. Marnie tuomitsi heidän käytöksensä, koska halusi voittaa ottelun reilusti. Kun Marnie hävisi ottelun, he pettyivät aluksi, mutta piristyivät kuultuaan Marnien ottelutaitojen houkutelleen Spikemuthiin enemmän kouluttajia haastamaan Piersin saliotteluihin. Jaksossa *Taktiikkatulva!* Huutoryhmän jäseniä nähtiin lyhyesti Piersin ja Marnien kanssa katsomassa Ashin ja Leonin välistä Mestarikahdeksikkoturnauksen loppuottelua.

## Macro Cosmos
**Macro Cosmos** on laajamittainen yritysryhmittymä, joka esiintyy peleissä *[[Pokémon Sword ja Shield]]*. Se on vastuussa muun muassa Galarin koko energiantuotannosta, Dynamax-teknologian kehittämisestä sekä Galarin pokémon-liigan järjestämisestä. Macro Cosmos ei teknisesti ole rikollisjärjestö, mutta **puheenjohtaja Rosella** on omat tavoitteensa. Yhtiön pääkonttori, **Rose-torni** (), sijaitsee Wyndonissa, Galarin suurimmassa kaupungissa, jossa myös Galarin liigan mestaruuskilpailu järjestetään.

Rose, joka itse on erikoistunut terästyypin pokémoneihin, oli itsekin aikoinaan kilpaillut liigassa ja sijoittunut parhaimmillaan toiseksi. Hänen varapuheenjohtajansa ja sihteerinsä **Oleana** oli Dynamax-rannekkeiden keksijä. Rose oli myös aikoinaan Galarin mestarin, Leonin, henkilökohtainen sponsori ja sponsoroi pelin tapahtumien aikana aluksi Bede-nimistä meediotyypin pokémoneihin erikoistunutta kouluttajaa salihaasteessa, jonka suorittajat pääsevät liigan mestaruuskilpailuun, Leonin itse suositellessa sekä veljeään Hopia että pelaajan omaa hahmoa salihaasteeseen. Rose kuitenkin hylkää Beden salihaasteesta, kun tämä tuhoaa historiallisen maamerkin vain löytääkseen Roselle lisää toivomustähdiksi () kutsuttuja meteoreja, joista tehtiin Dynamax-rannekkeiden voimanlähteitä. Bede syytti tästä Oleanaa, joka oli käskenyt häntä tuhoamaan maamerkin, mutta todellisuudessa Rose itse oli käskenyt Oleanaa tekemään niin. Rose oli huolissaan Galaria uhkaavasta energiakriisistä, vaikka se koittaisikin vasta tuhannen vuoden kuluttua, ja yritti ratkaista sen herättämällä unestaan Eternatusin, legendaarisen pokémonin, josta toivomustähdet ja Dynamax-energia olivat peräisin ja jonka kaksi muuta legendaarista pokémonia, Zacian ja Zamazenta, olivat pysäyttäneet 3000 vuotta sitten. Leon oli luvannut auttaa häntä, vaikka ei pitänyt energiakriisiä kovin ajankohtaisena ongelmana ja halusi odottaa suunnitelman toteuttamista mestaruuskilpailun loppuun. Mutta juuri kun pelaaja ja Leon ovat aikeissa aloittaa loppuottelun, Rose paljastaa suunnitelmansa Galarin asukkaille ja herättää Beden keräämillä toivomustähdillä Eternatusin levittämään Dynamax-energiaa koko Galariin. Mutta Eternatusin riistäytyessä Rosen hallinnasta, pokémonit villiintyvät ja kasvoivat Dynamax-kokoihinsa tai Gigantamax-muotoihinsa. Pelaajan ja Hopin löydettyä Zacianille ja Zamazentalle tarkoitetut ruosteinen miekka ja ruosteinen kilpi, he lähtevät Raihanin sekä tekojaan katuvan Oleanan avulla kaupungin stadionin alle rakennettuun voimalaitokseen pysäyttämään Rosen, joka oli menettänyt Eternatusin hallinnan. Pelaajan voitettua hänet ottelussa, Rose tajuaa virheensä ja antautuu poliisille. Tämän jälkeen Leon yrittää pyydystää Eternatusin poképalloon pysäyttääkseen sen, mutta Eternatus vapautuu pallosta ja hävittyään ensimmäisen ottelun pelaajaa vastaan se muuttuu Eternamax-muotoonsa. Hopin sekä Zacianin ja Zamazentan, jotka ruosteisen miekan ja ruosteisen kilven tehostamina muuttuvat Crowned Sword- ja Crowned Shield -muotoihinsa, avustuksella pelaaja kohtaa Eternatusin ja pyydystää tämän. Hävittyään mestaruusottelun pelaajaa vastaan, Leon saa omistukseensa Rose-tornin ja muuttaa sen Macro Cosmoksen pääkonttorista Ottelutorniksi ().

### Anime
Puheenjohtaja Rose nähtiin jaksossa *Sinnikäs siivekäs!* Wyndonin stadionilla yksityisaitiossaan taputtamassa Leonille, joka voitti maailmankruunajaissarjan ottelun Raihania vastaan. Myös Ash Ketchum ja Goh näkivät silloin Rosen ensimmäistä kertaa. Jaksossa *Miekka ja kilpi: Uinuva salo!* Rose, Oleana ja muut Macro Cosmoksen työntekijät yrittivät saada hallintaan Galar-hiukkasilla toimivaa voimalaitosta, jolloin lukuisat pokémonien kasvoivat hallitsemattomasti Dynamax-kokoihinsa. Rosen mielestä sivulliset uhrit olivat välttämättömiä Galarin tulevaisuuden varalta ja Oleana lähetti yhden agenteistaan seuraamaan Goh’ta ja Soniaa, jotka olivat menossa Turffieldiin etsimään tietoa Pimeimmästä päivästä, jota ilmiö suuresti muistutti. Jaksossa *Miekka ja kilpi: Pimein päivä!* he tapasivat Ashin ensi kertaa, kun tämä auttoi Leonia Dynamax-pokémonien rauhoittamisessa, ja Rose oli oitis vaikuttunut Ashin taidoista pokémon-kouluttajana ja pyysi ryhtyä Ashin sponsoriksi, mistä Ash kohteliaasti kieltäytyi. Samaan aikaan Goh ja Sonia olivat saaneet kuulla professori Magnolian epäilevän Rosen olevan ilmiön takana. Jaksossa *Miekka ja kilpi: Ikuinen Eternatus!*. Goh ja Sonia löytävät legendaaristen pokémonien, Zacianin ja Zamazentan, artefaktit, Ashin ja Leonin saadessa selville Rose osuus viimeaikaisiin tapahtumiin. Rose aikoi käyttää hiukkasten lähteenä toimivaa pokémonia, Eternatusta, ratkaistakseen Galaria uhkaavan energiakriisin, mutta tuoden samalla Galariin uuden Pimeimmän päivän. Ash haastoi itse Rosen pokémon-otteluun, Goh’n otellessa Oleanaa vastaan, Raihanin otellessa muita Macro Cosmoksen työntekijöitä vastaan, ja Leonin lähtiessä pyydystämään Eternatusta. Ash ja Goh voittivat ottelunsa Rosea ja Oleanaa vastaan, kun Ashin Riolu ja Goh’n Raboot kehittyivät Lucarioksi ja Cinderaceksi. Rose ja Oleana tarkkailivat myöhemmin Ashin, Goh’n, Zacianin ja Zamazentan taistelua Eternatusta vastaan, mutta joutuivat pakenemaan, kun hyökkäykset uhkasivat osua heihinkin.

### ''Twilight Wings''
Macro Cosmos on esiintynyt toistuvasti *[[Pokémon: Twilight Wings]]* -lyhytanimaatiosarjassa. Ensimmäisessä jaksossa, *Letter*, puheenjohtaja Rose ja Oleana vierailivat eräässä sairaalassa, mutta juuri kun he olivat lähdössä, poika nimeltä John halusi tulla antamaan Roselle kirjeen, jossa pyysi voivansa nähdä yhden Leonin otteluista. Rose näki Johnin ja käski lentävää taksia kääntymään takaisin, jotta voisi käydä ottamassa kirjeen vastaan. Toisessa jaksossa, *Training*, Rose ja Oleana saivat Rose-tornissa puhelun salijohtaja Bealta, joka ilmoitti lähtevänsä saliltaan villille alueelle harjoittelemaan pokémoniensa kanssa. Jakson aikana paljastui, etteivät he olleet vielä lukeneet Johnin kirjettä, vaan se oli hautautunut kirjojen alle. Neljännessä jaksossa, *Early-Evening Waves*, Rose ehdotti salijohtaja Nessalle mallin uran lopettamista, jotta tämä pärjäisi paremmin salijohtajana. Myöhemmin Nessa saapui Rose-torniin ja pyysi Oleanaa kertomaan Roselle aikovansa jatkaa yhä sekä mallina että salijohtajana. Samalla Oleana vihdoin huomasi Johnin kirjeen. Viidennessä jaksossa, *Assistant*, Rose oli lähtenyt hoitamaan asioita ja jättänyt Macro Cosmoksen johtamisen Oleanan vastuulle. Jakson lopussa Rose palasi takaisin ja totesi Macro Cosmoksen pärjänneen poissaolostaan huolimatta. Oleana huomautti, että oli yhä asioita, joita vain Rose voisi tehdä ja ojensi tälle luettavaksi Johnin kirjeen. Kuudennen jakson, *Moonlight*, lopussa Leon saapui Rose-torniin, missä Rose ojensi hänelle Johnin kirjeen.

## Team Star
**Team Star** () on *[[Pokémon Scarlet ja Violet|Pokémon Scarletissa]]* Naranja-akatemian ja *[[Pokémon Scarlet ja Violet|Pokémon Violetissa]]* Uva-akatemian ongelmanuorten perustama järjestö. Se jakautuu viiteen erilliseen joukkueeseen, joista jokaisella on oma pomonsa. Mutta Team Starin perustaja oli tuntematon henkilö, joka käyttää koodinimeä **Cassiopeia**.

Team Starin jäsenten on sanottu kiusaavan muita akatemian opiskelijoita, ja akatemian johtaja Clavell on yrittänyt saada heidät lopettamaan toimintansa erottamisen ohella. Lopulta pelaaja itse yrittää päihittää joukkueiden pomot, joista jokainen antaa hävittyään yhden tähtimerkin, jotka muistuttavat salijohtajien antamia salimerkkejä. Pomoina toimivat pimeystyypin pokémoneja käyttävä **Giacomo**, tulityypin pokémoneja käyttävä **Mela**, myrkkytyypin pokémoneja käyttävä **Atticus**, keijutyypin pokémoneja käyttävä **Ortega** sekä taistelutyypin pokémoneja käyttävä *Eri*. Hävittyään, joukkueiden pomot paljastavat olleensa itse kiusaamisen kohteina puolitoista vuotta ennen *Scarletin* ja *Violetin* tapahtumia. Silloin tapahtui eräs skandaali, jonka seurauksena kiusaajat erosivat akatemiasta, mutta Cassiopeia otti skandaalista yksin vastuun. Mutta pian tapauksen jälkeen, koulun varajohtaja erotettiin ja entinen johtaja Harrington itse erosi akatemian muun henkilökunnan kanssa, koska eivät kyenneet lopettamaan koulukiusaamista.

Cassiopeia oli lähtenyt puoleksitoista vuodeksi vaihto-opiskelemaan Galariin, ja huolimatta tämän pyynnöistä lakkauttaa Team Star, pomot eivät halunneet lopettaa ystävyyttään. Niinpä Cassiopeia oli pyytänyt pelaajaa osallistumaan Operaatio Starfalliin, jonka tarkoitus oli päihittää pomot otteluissa. Lopulta **Penny**, jonka pelaaja oli aluksi pelastanut kahden Team Starin jäsenen kiusaamiselta, paljastaa itsensä Cassiopeiaksi. Pelaajan on vielä päihitettävä hänet, jotta Cassiopeia itse voisi julistaa Team Starin virallisesti lakkautetuksi. Pennyn hävittyä, Clavell (joka oli naamioitunut oppilaaksi nimeltä Clive), peruu määräyksensä lakkauttaa Team Star, ja tuomitsee sen sijaan järjestön jäsenet yhdyskuntapalveluun muuttamalla Team Starin tukikohdat koulutuskeskuksiksi.

## Etsijät

**Etsijät** () () on ainoastaan animen *[[Pokémon: Taivaanranta – Sarja|Pokémon: Taivaanranta]]* -sarjassa esiintyvä järjestö, joka toimii Likon, Royn, Dotin ja Nousevien Volt Tacklereiden vastustajina. He haluavat siepata Likon riipuksen sisältä ilmestyneen legendaarisen pokémonin, Terapagosin (kutsumanimeltään Pagogo), sekä 100 vuotta sitten eläneen seikkailija Luciukselle kuuluneet ja ”Kuudeksi sankariksi” kutsutut pokémonit. Järjestön johtaja on eristetyssä huoneessa olevassa tuolissa lepäävä mies nimeltä **Gibeon**, Luciuksen entinen ystävä. Gibeon oli myös Exceed-nimisen yhtiön omistaja ja hallituksen puheenjohtaja. Gibeon on harvoin yhteyksissä komentajiinsa, minkä vuoksi hänen hovimestarinsa ja Etsijöiden varajohtaja, **Hamber**, ottaa isäntänsä puolesta usein vastaan näiden raportit onnistumisista ja epäonnistumisista. Järjestön komentajina toimivat Gibeonin tyttärenpoika **Amethio**, sekä **Spinel**, **Coral**, **Sidian** ja **Chalce**. Lisäksi Amethiolla itsellään on kaksi apuria: **Zirc** ja **Onia**. Lisäksi Amethion isä, **Cervantis**, oli entinen Etsijöiden jäsen, mutta toimi myöhemmin Exceedin johtajana. Spinelin noustua myöhemmin Etsijöiden sekä Exceedin uudeksi johtajaksi, järjestöön liittyi kaksi uutta agenttia: **Indi** ja **Rubina**.

### Alkuperäinen ryhmä
Etsijät olivat alun perin Luciuksen, Gibeonin sekä Pagogon kouluttajana toimineen Rystalin muodostama kolmen hengen seikkailijaryhmä, joka aikoinaan löysi Pericap-vuoren laella sijaitsevan tarunhohtoisen paratiisin nimeltä Laqua. Mutta siinä missä Lucius ja Rystal olivat halunneet löytää Laquan vain seikkailun riemusta, Gibeon oli halunnut päästä sinne vain tieteellisistä syistä. He löysivät sieltä vaaleanpunaisia kristalleja, joiden sisältämä energia oli tehnyt Laquasta paratiisin, mutta myös kuihduttanut kristallien lähiympäristön. Luciuksen ja Rystalin mielestä oli parempi lähteä Laquasta ja jättää kristallit rauhaan, mutta Gibeon halusi keksiä keinon hyödyntää niiden voimaa ja paljastaa löydön koko maailmalle. Lopulta kristalleista ilmestynyt sumu alkoi tehdä pokémoneista sekä voimakkaampia että aggressiivisia, minkä lisäksi kristallit alkoivat kasvaa ja uhkasivat levitä Laquan ulkopuolelle. Sumu vaikutti myös Gibeoniin itseensä, vahvistaen hänen pakkomiellettään kristalleja kohtaan sekä tehden hänestä täysin välipitämättömän niiden haittavaikutuksia kohtaan. Gibeonin valkoinen Zygarde, joka legendaarisena luonnonjärjestystä valvovana pokémonina ymmärsi Laquiumin vaarallisuuden, yritti vastoin kouluttajansa käskyjä estää kristallien leviämisen uhraamalla samalla suurimman osan soluistaan, mutta epäonnistui. Gibeon itse oli pian tämän jälkeen pudonnut maahan ilmestyneeseen halkeamaan. Lopulta Stellar-muotoon siirtynyt Pagogo ja Luciuksen ”Kuusi sankaria” sinetöivät kristallit suojakentällä, Luciuksen jäädessä kentän sisälle.

### Gibeonin perustama ryhmä ja sen tavoite
Gibeon oli kuitenkin selvinnyt pudotuksesta hengissä kristallien ansiosta, joita hän nyt kutsui Laquimiksi tai ”Ikuisuuden aarteeksi”, ja saanut niiden vaikutuksesta myös pidennetyn elämän. Vielä myöhemmin, Gibeon perusti myöhemmin oman perheen sekä myös Etsijöiden nimeä kantavan järjestön, jonka tavoite oli löytää riipukseksi muuttunut Pagogon sekä eri puolille maailmaa levittäytyneet Luciuksen pokémonit, jotta Gibeon voisi saada itselleen lisää Laquiumia kuolemattomuutensa ylläpitämiseksi. Hän rakennutti Etsijöiden tukikohdan Pericarp-vuorelle, pitääkseen Laquaa silmällä, ja perusti myös Paldeassa pääkonttoriaan pitävän maailmanlaajuisen yhtiön nimeltä Exceed tutkimaan sitä Laquium-kidettä, jonka hän oli jo aiemmin ehtinyt kerätä talteen. Hän oli aikoinaan auttanut Hamberiä, joka oli kiitollisuudenosoituksena ryhtynyt hänen palvelijakseen jo ennen Etsijöiden perustamista. Mutta Gibeon, jonka omasta mielestä Lucius ja Rystal oli pettäneet hänet, oli väittänyt Hamberille näiden estäneen häntä käyttämästä Laquiumia ihmiskunnan hyväksi.

Gibeonin versioon kertomuksesta uskonut Hamber oli kertonut tämän eteenpäin niille, jotka oli värvännyt ja kouluttanut Etsijöiden uusiksi jäseniksi. Coral oli liittynyt Etsijöihin, koska oli etsinyt ihmisiä, jotka eivät paheksuisi hänen aggressiivista ottelutyyliään. Sidian oli liittynyt vaihtaakseen katutappelemiseen pokémon-otteluihin. Ja opettajana aiemmin työskennellyt Chalce oli liittynyt voidakseen rahoittaa uuden koulun rakentamisen kotikaupunkiinsa. Ainoa Etsijä, jonka Gibeon oli henkilökohtaisesti värvännyt, oli Spinel, joka oli jo Exceedin tutkijana tehnyt häneen suuren vaikutuksen. Vaikka Gibeonilla oli aina ollut erityisen suuret odotukset erityisesti vävynsä Cervantisin sekä tyttärenpoikansa Amethion suhteen, Cervantis oli myöhemmin menettänyt oman suosionsa Gibeonin silmissä, ja vetäytynyt toimimaan Exceedin julkisena johtajana. Lisäksi Maria, Amethion äiti ja Gibeonin tytär, oli kuollut auto-onnettomuudessa, jolloin Hamber oli huolehtinut Amethion kasvatuksesta.

Järjestö oli havitellut Pagogon riipusta jo silloin kun Diana, Likon isoäiti sekä Luciuksen ja Rystalin tyttärentytär, oli löytänyt sen oman äitinsä, Laylan, ullakolta. Hamber, joka oli Dianan ystävä, yritti aikoinaan suostutella Dianan liittymään Etsijöihin, mutta Diana kieltäytyi, aistien Etsijöiden haluavan käyttää riipusta itsekkäisiin tarkoituksiin. Vuosia myöhemmin, kun Diana oli lähettänyt riipuksen Likolle, hän tapasi Hamberin uudelleen ja tiesi Etsijöiden yhä havittelevan riipusta. Lucca, Dianan tytär ja Likon äiti, päätti äitinsä ehdotuksesta palkata Frieden sekä Nousevien Volt Tacklereiden jäsenet suojelemaan Likoa ja riipusta. Friede saapui puolustamaan Likoa juuri kun Amethio yritti ensimmäistä kertaa varastaa riipuksen.

Myöhemmin, Gibeon siirsi Amethion epäonnistumisen johdosta Likon riipuksen varastamisen Spinelin vastuulle, jolloin Amethio otti tavoitteekseen seurata Luciukselle kuulunutta mustaa Rayquazaa, joka oli ilmestynyt Royn isoisän löytämästä poképallosta. Spinelillä oli omat salaiset päämääränsä, joista vain Chalce oli myös tietoinen. Siksi hän oli aina nähnyt Amethion uhkana suunnitelmilleen, ja yrittänyt saada itsensä näyttämään Gibeonin silmissä pätevimpänä ja uskollisimpana palvelijana. Hän onnistui saamaan Likon riipuksen haltuunsa vain väliaikaisesti. Mutta riipuksen menettäminen ei haitannut häntä lainkaan, kun hän näki omin silmin sen vaikutuksen Luciuksen toiseen pokémoniin, Arbolivaan. Ja jätti raportoimatta Gibeonille ja muille Etsijöille kaikki ”vahvistamattomat” yksityiskohdat.

Myöhemmin, Amethio, Zirc ja Onia kohtasivat Galarin kaivoksissa Likon, Royn ja Frieden ohella Luciuksen kolmannen pokémonin, galarilaisen Moltresin, ja todistivat omin silmin kuinka Pagogo tuli pysyvästi esiin riipuksen sisältä. He raportoivat asiasta Hamberille, joka päätti henkilökohtaisesti tulla auttamaan Amethion ryhmää sieppaamaan Pagogon. Hamber pyysi muita Etsijöiden komentajia osallistumaan hyökkäykseen, mutta ainoastaan Coral ja Sidian vastasivat kutsuun, Spinelin ja Chalcen ollessa liian kiireisiä. He hyökkäsivät Hammerlockessa sijaitsevaan linnaan, jossa Diana nykyään asui, juuri kun Diana oli kertonut Likolle, Roylle ja Nouseville Volt Tacklereille historiastaan Hamberin kanssa. Coralin ja Sidianin riitaantuminen ja agressiiviset taktiikat aiheuttivat linnan tuhoutumisen, ja Diana joutui pakenemaan Nousevien Volt Tacklereiden kanssa.

Etsijät päättivät uuden sieppausyrityksen sijaan seurata mustaa Rayquazaa, Spinelin hidastaessa Nousevien Volt Tacklereita lähettämällä salanimellä valheellista tietoa. Amethio kohtasi mustan Rayquazan taistelussa, kun Nousevien Volt Tacklerit olivat löytäneet Luciuksen neljännen pokémonin, Lapraksen, mutta hävisi. Hän alkoi harjoitella Hamberin kanssa, saaden tältä oman Terapallon Terastalin käyttämistä varten. Lopulta, Spinel rakennutti Leviancian lähellä olevalle saarelle resonanssigeneraattorilla varustetun tornin houkutellakseen Rayquazan paikalle ja napatakseen sen. Nousevien Volt Tacklereiden onnistui kuitenkin vapauttaa Rayquaza, jolloin muut Etsijät perääntyivät, mutta Amethio otteli väliaikaisesti Likon, Royn ja Frieden kanssa Rayquazaa vastaan. Hän kuitenkin teki niin vain omista syistään. Tämän jälkeen, Gibeon käski komentajiaan keskittymään ainoastaan tarkkailemaan Likoa ja Pagogoa, sekä odottamaan kunnes Nousevat Volt Tacklerit löytäisivät loput Luciuksen pokémonit. Kun Liko, Roy ja Dot menevät vaihto-oppilaiksi Naranja-akatemiaan oppimaan Terastalin käyttöä, Coral ja Sidian soluttautuvat akatemiaan oppilaiksi, ja Chalce opettajaksi.

Samaan aikaan Spinel varasti Exceedin hallussa olleen Laquium-kiteen, ja käytti sitä myöhemmin vahvistaakseen omaa Umbreoniaan, jotta se voisi hänen puolestaan hankkiutua eroon sekä Likosta että Amethiosta, vaikka Pagogo lopulta tuhosi kiteen omilla voimillaan. Lopulta Spinel ja Chalce jättivät sekä Likon että Amethion luolan vangeiksi. Coral ja Sidian puolestaan luopuivat valeasuistaan estääkseen Royta ja Dotia löytämästä Likoa. Glaseado-vuoren salijohtaja Grusha kuitenkin pysäytti Coralin ja Sidianin, ja Liko ja Amethio tekivät yhteistyötä päästäkseen pois luolasta. Spinelin Beheeyem oli kuitenkin nähnyt Amethion auttavan Likoa, jolloin Spinel ja Chalce uskottelivat muille Etsijöille Amethion pettäneen heidät. Hamber suhtautui Spinelin syytöksiin epäilyttävästi, mutta Gibeon ei antanut Amethiolle edes mahdollisuutta selittää, vaan poisti tyttärenpoikansa kaikista Etsijöiden tehtävistä. Zirc ja Onia pysyivät kuitenkin yhä uskollisina Amethiolle tästä huolimatta. Pian tämän jälkeen, Etsijät lopettivat peiteoperaationsa Naranja-akatemiassa, kun Chalce oli saanut varastettua sieltä kaikki Pagogoa koskevat tiedot. Spinel ja Chalce pitivät kuitenkin varastamansa tiedot salassa muilta Etsijöiltä.

Pian sen jälkeen, kun Nousevat Volt Tacklerit olivat löytäneet Kitakamista Luciuksen viidennen pokémonin, Kleavorin, Diana kertoi saaneensa selville Exceedin roolin Etsijöiden toiminnassa, ja Liko kertoi kaikille sen mitä Amethio oli kertonut hänelle Gibeonista. Tämän jälkeen, Kristallilähteen kautta nykyhetkeen väliaikaisesti ilmestynyt Rystal, sylissään vastasyntynyt Layla, kertoi Likolle, Roylle, Dotille, Friedelle ja Dianalle koko totuuden hänen, Luciuksen ja Gibeonin ajoista alkuperäisinä Etsijöinä. Pian tämän jälkeen, Hamber lähetti Coralin ja Sidianin tarkkailemaan Nousevia Volt Tacklereita, kun nämä suuntasivat takaisin Paldeaan, tutkimaan Nollapistettä (). He näkivät kuinka Nousevat Volt Tacklerit kohtasivat ja saivat suostuteltua mukaansa sekä Luciuksen viimeisen pokémonin, Gouging Firen, sekä paikalle kutsutun mustan Rayquazan, jotta nämä voisivat viimein opastaa ryhmän Laquaan. Sidianin raportoitua asiasta Gibeonille, Etsijät suunnittelivat hyökkäävänsä Laquaan sekä Nousevien Volt Tacklereiden kimppuun heti, kun Pagogo ja Luciuksen pokémonit olisivat murtaneet Laquiumia ympäröivän suojakentän. Sillä välin, Amethio, Zirc ja Onia olivat soluttautuneet Exceediin selvittääkseen totuuden Spinelin aikeista ja löytäneet suunnitelmat salaperäisistä ”Laquium-palloista”, mutta Cervantisin selän takana Spinelin puolelle kääntyneet turvamiehet saivat heidän kiinni. Myöhemmin, Hamberin järjestettyä heidät vapaiksi, Amethio vaati saada kuulla Hamberiltä totuuden Gibeonin menneisyydestä sekä Laquasta ja Laquimista. Hamber kertoi kuinka oli aikoinaan tavannut Gibeonin, ja sen mitä itse oli aikoinaan kuullut Gibeonilta ja kertonut muille Etsijöille. Hän myös jakoi Amethion epäilykset siitä, että Spinel aikoi pettää Gibeonin. Amethio, Zirc ja Onia päättivät löytää tiensä Laquaan, vaikka Gibeon ei heitä sinne haluaisikaan.

Nousevat Volt Tacklereiden saavuttua Laquaan ja Pagogon poistettua suojakenttä Laquiumin ympäriltä, Spinel kohtasi ottelussa Frieden, kun taas Sidian, Coral ja Chalce kohtasivat Likon, Royn ja Dotin. Mutta kun Friede, Liko, Roy ja Dot lopulta onnistuivat päihittämään vastustajansa, Gibeon oli jo ehtinyt päästä Laquiumin olinpaikkaan yhdessä Zygardensa kanssa. Amethio, Zirc ja Onia saapuivat paikalle, yrittäen paljastaa Spinelin juonittelut Gibeonille ja vakuuttaa tekemään maailmasta parempi paikka muilla keinoilla, nähtyään aiemmin Laquiumin vaikutuksen Spinelin Umbreoniin. Mutta Gibeon vain ylisti Spineliä oma-aloitteiseksi tiedemieheksi, joka jakoi hänen arvostuksensa Laquiumia kohtaan, väittäen samalla tyttärenpoikaansa naiiviksi. Zircin ja Onian puolustaessa Nousevia Volt Tacklereiden yrityksiä estää muita Etsijöitä kaivamasta Laquiumia esiin, Laquiumin keskeltä ilmestyy yhä elossa ja nuorena pysynyt Lucius, joka oli tarkkaillut maailman tapahtumia suojakentän sisältä käsin Zygarden säilyneiden solujen kautta sekä välittänyt niiden avulla myös ohjeita Rayquazalleen. Lucius oli antanut Nousevien Volt Tacklereiden löytää Laquan ja poistaa suojakentän, jotta nämä voisivat myös tuhota Laquiumin, jonka hän epäili tulleen toiselta planeetalta. Gibeon uskoi, että kaikkien ihmisten ja pokémonien tulisi käyttää Laquiumia tullakseen vahvemmiksi ja pitkäikäisemmiksi. Spinel jopa väitti, että Etsijöiden teknologialla Laquiumin käytöstä voisi tehdä täysin turvallista. Ja jos Laquium taas koituisi maailman tuhoksi, Gibeon oli valmis antamaan niin tapahtua, koska uskoi kristalleista saatujen voimien hallitsemiseen kykenemättömien ihmisten ja pokémonien olevan liian heikkoja ansaitakseen elää. Hän taivutteli myös takaisin 50%-muotoonsa muuttuneen Zygardensa tällä kertaa auttamaan häntä kaivamaan Laquiumin ytimen esiin ja sekä taistelemaan Nousevia Volt Tacklereita että Luciusta vastaan. Amethio tajusi kuinka hulluksi Laquium oli tehnyt Gibeonin, joten saadakseen isoisänsä järkiinsä, hän päätti auttaa Likoa, Royta ja Dotia ottelemaan Zygardea vastaan sekä tuhoamaan Laquiumin.

Zygarde onnistuu perumaan Terastalin vaikutuksen Likon Floragatoon, Royn Crocaloriin, Dotin Quaxwelliin ja Amethion Ceruledgeen, mutta Floragato kehittyy Meowscaradaksi, ja päihittää Zygarden. Lopulta Zygarde paljastaa vain testanneensa kuinka paljon Liko oli kehittynyt pokémon-kouluttajana, ennen kuin hylkää Gibeonin lopullisesti. Lucius ja Amethio tajuavat myös, että Zygarde oli samalla yrittänyt opettaa Gibeonin ymmärtämään, että kouluttajien ja näiden pokémonien välinen side ovat arvokkaampi ja suurempi voima kuin mikään tieteellisesti tutkittava. Tämän jälkeen, Pagogo muuttuu Stellar-muotoon ja antaa Luciuksen pokémoneille voimaa puhdistaa Laquan Laquium-ydin. Laquiumin katoamisen myötä myös sen avulla elossa pysyneet Lucius ja Gibeon alkavat kadota tuonpuoleiseen, mutta ennen sitä Gibeon ehtii tehdä sovinnon sekä Luciuksen että Amethion kanssa. Mutta sitten Spinel julistautuu Etsijöiden uudeksi johtajaksi, paljastaa jäljelle jäänyttä Laquiumia hyödyntävät Laquium-pallonsa, ja käyttää niitä saadakseen Luciuksen entiset pokémonit riehaantumaan ja tuhoamaan sekä Nousevat Volt Tacklerit että toisensa, samalla kun Etsijät valtaisivat Laquan itselleen. Rayquaza, joka onnistuu välttymään Laquiumin vaikutuksilta, antaa Nouseville Volt Tacklereille sekä Amethion ryhmälle aikaa paeta, mutta Luciuksen pokémonien riehuminen kuitenkin aiheuttaa samalla Laquan tuhoutumisen.

### Spinelin johtamana
Näiden tapahtumien jälkeen, Amethio salaperäisesti katosi. Spinel uskotteli Cervantisille ja Hamberille Amethion aiheuttaneen Gibeonin kuoleman, mutta he kieltäytyivät uskomasta tätä. Cervantis erosi Exceedin johtajan paikalta ja Spinel nousi uudeksi johtajaksi, valehdellen samalla muulle maailmalle Nousevien Volt Tacklereiden aiheuttaneen Laquan tuhoutumisen sekä jäljellä olevalle Laquiumille vielä tänäkin päivänä altistuneiden villien pokémonien pillastumisen. Spinel oli myös tuonut Etsijöiden olemassaolon julkisuuteen, väittänyt järjestön pyrkivän palauttamaan Laquan entiseen loistoonsa sekä myynyt pokémon-kouluttajille ”väkipalloiksi” () kutsuttuja päivitettyjä versioita Laquium-palloista, uskotellen Laquiumin käytön olevan täysin turvallista. Etsijöihin oli samalla liittynyt uusia jäseniä, mukaan lukien Indi ja Rubina, jotka olivat Chalcen tavoin uskollisia Spinelille. Spinel piti myös Arbolivaa, Moltresia, Laprasta, Kleavoria ja Gouging Firea vankeina Etsijöiden tukikohdassa sekä altistettuina Laquiumille. Coral ja Sidian olivat aluksi vastustaneet Spinelin nousua Etsijöiden uudeksi johtajaksi, mutta Chalcen suostuttelemina hyväksyneet sen. Hamber kuitenkin antoi salaa Zircille ja Onialle tehtäväksi etsiä sekä Gibeonin Zygarde että Amethio.

Zirc ja Onia pyysivät lopulta Likon apua Amethion löytämiseksi, ja löysivät hänet tämän suvun kartanon luota. Liko ja hänen pyydystämänsä Charcadet haastoivat Amethion ja tämän Ceruledgen otteluun, minkä jälkeen Amethio päätti ottaa isoisänsä Zygarden löytämisen omalle vastuulleen. Amethio onnistui löytämään Zygarden, ja saapui tämän kanssa Nousevien Volt Tacklereiden avuksi, kun Spinel oli usuttanut ”superväkipalloilla” tehostetut Arbolivan, Moltresin, Lapraksen, Kleavorin ja Gouging Firen näiden kimppuun, ja kun Pagogo itse oli aivan liian uupunut puhdistaakseen näitä viittä pokémonia Laquiumista. Lisäksi, Dot onnistui vapauttamaan varastoon lukitun Cervantisin, joka oli saanut vihiä Spinelin todellisista aikeista. Kun Nousevat Volt Tacklerit päättivät matkustaa Blueberry-akatemiaan tullakseen vahvemmiksi sekä oppimaan lisää Pagogon voimista, Cervantis ja Hamber lähtivät Amethion mukaan etsimään Zygarden loppuja soluja. Myöhemmin Cervantis kertoi Dotille Exceedin museosta, joka oli oikeasti Etsijöiden datakeskus. Dot tunkeutui sinne yhdessä Pennyn avustuksella, mutta Chalce, Indi ja Rubina saivat heidät kiinni. Dot ja Penny onnistuivat kuitenkin lopulta pakenemaan, kun Dotin Gimmighoul kehittyi Gholdengoksi, ja auttoi heidät pakoon datakeskuksesta ladattujen tietojen kera.

Liko, Roy, Dot, Ult ja Amethio tunkeutuivat pian tämän jälkeen Etsijöiden tukikohtaan, mutta Spinel oli virittänyt heille ansan, ja laittanut kunkin heistä ottelemaan yhtä Etsijää ja yhtä ”sankaripokémonia” vastaan. Liko kohtasi Sidianin ja Kleavorin, Roy kohtasi Coralin ja Moltresin, Dot kohtasi Chalcen ja Arbolivan, Amethio kohtasi Indin ja Lapraksen, ja Ult kohtasi Rubinan ja Gouging Firen. Zygarden ja Pagogon avustuksella, ”sankaripokémonit” saatiin vapautettua Laquiumin vallasta, ja Amethio lähti tämän jälkeen Zircin ja Onian kanssa etsimään lisää Zygarde-soluja, saadakseen Zygarden täysiin voimiinsa. Mutta Spinel oli Indin ja Rubinan avustuksella nauhoittanut keskustelunsa Nousevien Volt Tacklereiden kanssa, ja väittänyt niissä ”sankaripokémonien” olleen vain haavoittuneita pokémoneja, joista Etsijät olivat vain pitäneet huolta, sekä syyttänyt Nousevat Volt Tacklereita tällä kertaa murrosta, omaisuuden tuhoamisesta ja varkaudesta. Hän lähetti videot uutismedioille ympäri maailmaa kääntääkseen koko pokémon-maailman jälleen Nousevia Volt Tacklereita vastaan.

Nousevat Volt Tacklerit onnistuivat suostuttelemaan Naranja-akatemian kieltämään väkipallot, mutta koska heidän tai akatemian itse keräämä tieto Laquiumista ei riittäisi vakuuttamaan valtaosaa muista ihmisistä luopumaan väkipallojen käytöstä. Niinpä Liko, Roy, Dot ja Ult päättivät koota avukseen kouluttajia ja pokémoneja, joilla kaikilla olisi keskenään eri Tera-tyyppi, jotta Pagogo saisi kaikkien 18 Tera-tyypin avulla riittävästi voimaa puhdistaa Laquium-ytimen lopullisesti ja siten lopettaa väkipallojen tuotannon. Samaan aikaan, Hamber kohtasi Coralin, Sidianin ja Chalcen muistuttaakseen näitä siitä miksi alun perin värväsi heidät Etsijöihin ja suostutellakseen nämä kääntymään Spineliä vastaan, koska väkipallot katkaisivat kokonaan pokémonien ja näiden kouluttajien välisen siteen. He kieltäytyvät, ja käyvät otteluun Hamberiä vastaan. Vaikka Chalcen väkipallolla tehostettu Medicham päihittää Hamberin Dusknoirin ja Leikkuri-Rotom, hän joutuu megakehittämään Medichaminsa päihittääkseen Hamberin kolmannen pokémonin: Kitakamista pyydystetyn Verikuu-Ursalunan. Häviöstään huolimatta, Hamber uskoi megakehittämisen käytön todistavan, että Chalce uskoi yhä sisimmissään kouluttajien ja pokémonien väliseen siteeseen.

## Lähteet

## Aiheesta muualla
* Vihollisryhmät Bulbapediassa